Vazirlar Mahkamasining “Haj” va “Umra” tadbirlarini tashkil etish va o‘tkazishni yanada takomillashtirish chora-tadbirlari to‘g‘risida” 2017-yil 7-iyundagi 364-son qaroriga o‘zgartirish kiritish haqida

Fuqarolarning “Umra” ziyoratini ado etishlari uchun keng imkoniyatlar yaratish maqsadida Vazirlar Mahkamasi qaror qiladi:
 1. Vazirlar Mahkamasining “Haj” va “Umra” tadbirlarini tashkil etish va o‘tkazishni yanada takomillashtirish chora-tadbirlari to‘g‘risida” 2017-yil 7-iyundagi 364-son qarorining (O‘zbekiston Respublikasi QT, 2017-y., 6-son, 96-modda) 3-bandi o‘z kuchini yo‘qotgan deb hisoblansin.
 2. O‘zbekiston Respublikasi Vazirlar Mahkamasi huzuridagi Din ishlari bo‘yicha qo‘mita manfaatdor vazirliklar va idoralar bilan birgalikda o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar.
 3. Mazkur qarorning bajarilishini nazorat qilish O‘zbekiston Respublikasi Vazirlar Mahkamasining Madaniyat, san’at va yoshlar siyosati masalalari axborot-tahlil departamentiga yuklansin.